क्या है क्लीनिंग का सही तरीका, टॉयलेट ब्रश कब बदलें
Toilet [Bathroom] Cleaning Easy Hacks In Hindi - How To Clean Bathroom Properly . All You Need To Know. टॉयलेट और बाथरूम एक ऐसी जगह है जहां लोग घंटों वक्त गुजराते हैं। वो टॉयलेट सीट पर बैठा-बैठा किताब पढ़ता है, तो गेम खेलता है।
टॉयलेट और बाथरूम एक ऐसी जगह है जहां लोग घंटों वक्त गुजराते हैं। लोग टॉयलेट सीट पर बैठे-बैठे किताब पढ़ते हैं, गेम खेलते हैं, रील्स देखते हैं, फेसबुक-इंस्टाग्राम चलाते हैं।
आपको याद दिला दें कि यहां पर बैक्टीरिया और वायरस लाखों की संख्या होते हैं। जिससे हम बीमार हो सकते हैं।
सेहत को सेफ रखने के लिए रेगुलर साफ-सफाई करना जरूरी है। सफाई के सही तरीके के बारे आज हम बात करेंगे।
एक आम भारतीय के बाथरूम में सामान की कमी नहीं होती है। हम अपनी जरूरत को सोचते जाते हैं और उससे जुड़ा सारा सामान वहां जमा करते रहते हैं। ये तरीका बिल्कुल गलत है। 
बाथरूम में कौन-कौन सा सामान हम रखते हैं
अब समझें ऊपर लिखी चीजों को बाथरूम में क्यों नहीं रखना चाहिए
सवाल: बैक्टीरिया से याद आया कि टॉयलेट को साफ करने का तरीका क्या है?
जवाब: यह सवाल अच्छा है, क्योंकि ज्यादातर लोग गलत तरीके से टॉयलेट साफ करते हैं। बस कोई डिसइन्फेक्टेंट या लिक्विड सोप डाला, ब्रश घुमाया और हो गया। इससे कीटाणु मरते नहीं है। यह भी बता दूं कि ज्यादातर लोगों के पास टॉयलेट साफ करने के लिए जरूरी चीजें भी नहीं होती।
टॉयलेट साफ करने के लिए चाहिए ये जरूरी सामान
सबसे जरूरी बात: क्लीनिंग के दौरान हाथों को जर्म्स और इन्फेक्शन से बचाने के लिए रबर ग्लब्स यूज करना न भूलें।
सवाल: टॉयलेट क्लीन करने के बाद क्या हमारा काम खत्म हो जाता है?
जवाब: नहीं आपका काम अभी खत्म नहीं होता। आपको कुछ और बातों का ख्याल रखना चाहिए। जैसे-
टॉयलेट सीट के बाहरी हिस्से को पोंछें
डिसइन्फेक्टेंट से साफ करने के बाद वाइप और स्प्रे की मदद से टॉयलेट सीट को बाहर की तरफ से पोंछें। सीट के कवर और फ्लशिंग हैंडल पर भी लगे डिसइन्फेक्टेंट को रगड़ें।
टॉयलेट सीट के काज जैसी पतली जगहों को साफ करने के लिए एक पुराने टूथब्रश का यूज कर सकते हैं।
ब्रश और ब्रश होल्डर जर्म्स फ्री करें
टॉयलेट ब्रश यूज करने के बाद जर्म्स फ्री करना न भूलें। ब्रश यूज करने के बाद उस पर डिसइन्फेक्टेंट छिड़कें। दो मिनट बाद इसे साफ या गर्म पानी से धोएं और सूखने के लिए वॉशरूम में हैंग कर दें।
सवाल: क्या वेस्टर्न टॉयलेट और इंडियन टॉयलेट को साफ करने का तरीका अलग होता है?
जवाब: नहीं, पूरा तरीका एक जैसा ही होता है।
सवाल: कुछ लोगों को लगता है कि टॉयलेट क्लीनिंग में बहुत टाइम खराब हो जाएगा। इसे साफ करने में कितना समय लगाना चाहिए?
जवाब: आप जिस बाउल क्लीनर का यूज कर रहे हैं, उसकी क्वालिटी पर डिपेन्ड करता है कि वॉशरूम या टॉयलेट सीट कितनी जल्दी या देर में साफ होगी।
आमतौर से साफ करने में सिर्फ 15 से 20 मिनट का समय लगता है। कुछ क्लींजर को लगाने के 10 मिनट या 15 मिनट तक छोड़ने की जरूरत होती है। तब तक आप सीट के बाहर की क्लीनिंग कर सकते हैं। तो इसमें भी ज्यादा से ज्यादा 20-25 मिनट का समय लगता है।
सवाल: टॉयलेट सीट को कितने दिन में साफ करना चाहिए?
जवाब: टॉयलेट सीट को हफ्ते में दो बार डीप क्लीनिंग जरूर करना चाहिए। अगर आपका परिवार बड़ा है, तो हर दो से तीन दिन में वेस्टर्न और इंडियन टॉयलेट को साफ करें।
सवाल: कभी-कभी जल्दबाजी में प्रॉपर तरीके से सफाई नहीं कर पाते हैं, तब बिना ब्रश के कैसे साफ करें?
जवाब: बिना ब्रश के टॉयलेट सीट की सफाई के लिए क्लीनिंग टैबलेट का यूज कर सकते हैं। यह आसानी से आजकल किसी भी डिपार्टमेंटल स्टोर में मिल जाते हैं। जो बैक्टीरिया, वायरस को दूर करने में मदद करते हैं।
इन टैबलेट को आप पैकेट पर लिखे दिशानिर्देशों के अनुसार यूज कर सकते हैं।
सवाल: बाथरूम कितनी बार साफ करना चाहिए?
जवाब: एक हफ्ते में एक बार बाथरूम को डीप क्लीन करना चाहिए। जिसमें वॉश-बेसिन यानी सिंक भी शामिल है।
आप रोजाना डिसइन्फेक्टेंट डालकर झाड़ू लगाएंI
सवाल: बाथरूम-टॉयलेट दिखने में तो साफ दिखता है तो भी बदबू क्यों आती है?
जवाब: कई बार हम टॉयलेट साफ करने और चमकाने में घंटों लगा देते हैं। उसके बाद भी टॉयलेट बैक्टीरिया फ्री नहीं होता है और बदबू आती है।
इसकी कई वजहें हैं...
गीला तौलिया और कपड़ें: नहाने के बाद गीला तौलिया और गंदे कपड़े ऐसे ही बाथरूम में डाल देते हैं। कई घंटों तक पड़े रहने से पूरे बाथरूम से बदबू आने लगती है।
ड्रेनेज में खराबी: बाथरूम या टॉयलेट के ड्रनेज सिस्टम में खराबी होती है तो फ्लश करने के बाद भी वेस्ट वॉटर पाइप या कमोड पाइप में रह जाता है। वो सीवरेज में जाने के बजाए पाइप में फंसा रह जाता है। जिससे बदबू आने लगती है।
अच्छे से साफ-सफाई न करना: ठीक से क्लीनिंग एजेंट से सफाई न करने पर भी बाथरूम, टॉयलेट से बदबू आती है। या फिर यूरिनेट करने के बाद फ्लश न करना भी एक वजह है।
सवाल: बाथरूम से बदबू दूर करने के लिए क्या करना चाहिए?
जवाब: पॉइंट्स में समझते हैं…
